Here is a page extracted from Wikipedia that may contain CSS, HTML, and a lot of unformatted text.

Title: Tudesquismos en castellano
Content: Los tudesquismos en castellano son elementos lingüisticos provinients de l'alemán stándard u de lo continuum dialectal entre l'alto alemán y lo baixo alemán en las zonas a on que l'alemán stándard ha iu cuallando como luenga oficial u de cultura a costa de las luengas u dialectos d'este continuum.

Bi ha tudesquismos en campos como la guerra (lansquenete), en especial l'armamento (obús), las bebidas alcoholicas (brindis, trincar), y las ciencias y tecnicas (bismuto, cuarzo).

Bi ha tudesquismos directos como los nombres d'uns elementos quimicos (níquel, zinc), y tudesquismos indirectos. En bel caso los tudesquismos indirectos han entrau a traviés de lo francés: blindar, obús y vals., devez que l'alemán ha transmeso eslavismos (obús, pistola).

No siempre los tudesquismos tienen radices chermanicas, a vegadas son palabras alemanas cultas feitas con radices latinas (album), u griegas (akkordeon).

Tudesquismos a traviés de la historia 
Lo primer conchunto apreciable de tudesquismos ampraus por lo castellano encomenzó a entrar en lo Sieglo d'Oro por la presencia de mercenarios alemans en las guerras en que yeran implicaus los espanyols. y continoron d'una traza discretra en tiempos posteriors.

En castellano moderno entroron tudesquismos relacionaus con la ciencia y la guerra moderna.

Tudesquismos transmesos por lo francés 
Blindar: de lo francés blinder y l'alemán blenden.
Chucrut: de lo francés choucroute, amprau de l'alamanico alsaciano Surkrut, que ye Sauerkraut en alemán stándard.
Obús: de lo francés obus, que deriva de l'alemán Haubitze ("canyón obús"), d'orichen checo en houfnice (catapulta).
Vals: de lo francés valse, que deriva de l'alemán Walzer, forma que si que plegó dreitament a l'italián como valzer.
Vampiro: amprau de lo francés vampire, preso de l'alemán Vampir y con probable orichen serbocroata.
Vivac.

Campos lexicos de los tudesquismos

Guerra 
Blindar.
Lansquenete.
Chambergo, chamberga: son denominacions derivadas de lo nombre d'un mariscal de Francia que ninvió tropas en 1650 a la Catalunya sublevada en la Guerra de los Dalladors (Friedrich von Schomberg). 
Vivac.

Las fortificacions son representadas por:
Blocao.
Búnker.

L'armamento ye representau por:
Pistola: la palabra alemana pistole proviene de lo checo píšťala.
Sable.
Obús.

No se gosa considerar arcabuz como tudesquismo en castellano sino como neerlandismo, por encaixar millor con hakebus en neerlandés meyo que con Hakenbüchse.

Bebidas alcoholicas 
Brindis.
Kirsch: de l'alemán Kirsche.
Trincar.
Vermut: deriva de l'alemán wermut ("ixenzo")

Quimica 
Potasa.

Destaca la denominación de bel elemento quimico:
Bismuto.
Cobalto.
Níquel.
Tungsteno: sinonimo de Wolframio.
Zinc.

Mineralochía y petrolochía 
Blenda.
Cuarzo.
Drusa.
Espato.
Feldespato.
Flysch.
Gneis: proviene d'una antiga denominación menera de Saxonia ya documentada en 1557 que s'ha transmeso de diferents trazas geneuss, gneuss, knaust, ecetra

Musica y danza 

Acordeón: inventau en 1829 en Viena, lo nombre alemán ye feito a partir de lo griego: akkordeon. Pasó a lo francés como accordéon, forma que en lo sieglos XIX, XX fue amprada en castellano.
Leitmotiv.
Vals.

Atros 
Álbum: encara que la etimolochía ye latina (acusativo de ALBUS), se remonta a la constumbre de fer l'album amicorum en Alemania.
Berlinga: deriva de l'alemán bretling, diminutivo de bret ("tabla").
Brida: deriva de l'alto alemán meyo bridel, transmeso por lo francés bride.
Calesa: deriva de lo polaco kolaska u de lo checo kolesa, amprau en alemán como Kalesche y transmeso por lo francés meyo como calege u calesse, plegando a lo castellano. 
Chucrut.
Hamster.
Rosenkreuzer: sociedat secreta rosacruz.
Vampiro:

Expresions calcadas 
Espacio vital.
Visión del mundo.
Volundat de poder.
Unidad de destino.

Tamién tudesquismos semanticos en vivencia y talante.

Referencias

Bibliografía 
 Rafael Lapesa: Historia de la lengua española. Editorial Gredos, 2001. 
 Rafael Cano Aguilar: Historia de la lengua española. Ariel lingüística. Editorial Ariel.
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, S.A., 2002 ISBN 8424923391, 9788424923396.
 Adolphe Hatzfeld et al.: Dictionnaire général (1890-1900). Traité de la formation de la langue. Paris, Delagrave, 1890.

Lexicolochía d'o castellano